Forbandelsen, der kun var beregnet til at vare nogle få [[sekund]]er og kun skulle være virksom inden for det nyåbnede område Zul'Gurub spredte sig dog snart over hele den virtuelle verden, da spillere opdagede at [[teleportation]]smagi kunne bringe [[sygdom]]men ud fra det begrænsede område, den var planlagt til. Både ved tilfælde og gennem bevidste handlinger spredte ''Corrupted Blood'' sig således snart som en [[pandemi]], der hurtigt dræbte spillere på lavere niveauer, og var til stor gene for spillere på høje niveauer. Spillet ændrede sig drastisk som følge heraf, da spillere gjorde hvad de kunne for at undgå at blive inficerede. På trods af forholdsregler som [[programmør]]-skabte [[karantæne]]r, samt spilleres valg om at holde sig væk fra tæt befolkede områder (eller blot helt undlade at spille spillet i en periode) blev epidemien i sidste ende kun bragt under kontrol via en kombination af [[patch]]es og ved at genstarte den virtuelle verden.
Sygdomme Sundhed Organisationer Sikkerhed